የሦስትዮሽ ድርድሩ ዛሬ በኢትዮጵያ መሪነት እንደሚቀጥል ሚኒስቴሩ አስታወቀ፡፡
ባሕር ዳር፡ ሰኔ 09/2012 ዓ.ም (አብመድ) የኢፌዴሪ ውኃ፣ መስኖና ኢነርጂ ሚኒስቴር በሕዳሴ ግድቡ ጉዳይ ለ5ኛ ቀናት የተካሄደውን የሦስትዮሽ ድርድር አስመልክቶ መግለጫ አውጥቷል፡፡የ5ኛ ቀን ድርድሩ በግብጽ መሪነት መካሄዱን፣ ሦስቱም ሀገራት በሕዳሴ ግድቡ የመጀመሪያ ዙር ውኃ አሞላል እና የግድቡ ዓመታዊ የውኃ አጠቃቀም ላይ ትኩረት አድርገው መወያዬታቸውን ሚኒስቴሩ አስታውቋል፡፡ሀገራቱ ከዚህ ድርድር በፊት በነበሩት ቀናት የመጀመሪያ ዙር የግድቡ የውኃ አሞላል መርሆዎች፣ የአካባቢያዊ እና ማኅበራዊ ተጽዕኖዎች ጥናቶች፣ መርሆዎችን እና ህግጋትን ወደ ተግባር ማስገባት በሚቻልባቸው መንገዶች ላይ መደራደራቸውንም በግለጫው አስታውሷል፡፡